CELEX: C2006/237/32
Language: fi
Date: 2006-09-30 00:00:00
Title: Asia F-85/06: Kanne 28.7.2006 — Bellantone v. tilintarkastustuomioistuin

30.9.2006   
            
            
               FI
            
            
               Euroopan unionin virallinen lehti
            
            
               C 237/18
            
         Kanne 28.7.2006 — Bellantone v. tilintarkastustuomioistuin
   (Asia F-85/06)
   (2006/C 237/32)
   Oikeudenkäyntikieli: ranska
   Asianosaiset
   
      Kantaja: Gerardo Bellantone (Luxemburg) (edustajat: asianajajat T. Bontinck ja J. Feld)
   
      Vastaaja: Euroopan tilintarkastustuomioistuin
   Kantajan vaatimukset
   
               —
            
            
               Euroopan tilintarkastustuomioistuimen pääsihteerin 30.3.2006 tekemä päätös, jolla hylättiin kantajan valitus, joka koski korvauksen loppuosan maksamista pidemmän irtisanomisajan noudattamatta jättämisestä, erorahasta ja päivärahasta, on kumottava
            
         
               —
            
            
               vastaaja on velvoitettava maksamaan i) 20 751,45 euroa pidemmän irtisanomisajan noudattamatta jättämisestä, ii) 39 247,74 euroa, joka vastaa erorahaa, johon kantajalla olisi voinut olla oikeus, ja iii) 8 467,02 euroa päivärahaa
            
         
               —
            
            
               vastaaja on velvoitettava maksamaan viivästyskorkoa maksun suorittamiseen asti
            
         
               —
            
            
               on määrättävä, että riidanalaisessa päätöksessä esitettyä oikaistaan siltä osin, kuin siinä todetaan kantajan lausumien puuttumisesta siitä, että vastaaja on uhannut mahdollisella irtisanomisella
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, entinen Euroopan tilintarkastustuomioistuimen väliaikainen toimihenkilö, joka kuuluu palkkaluokkaan A*8, nimitettiin tilintarkastustuomioistuimen koeajalla olevaksi virkamieheksi palkkaluokkaan A*5, ilman että hänen suostumustaan on tiedusteltu etukäteen.
   Kantaja väittää kanteessaan, että vastaajan toiminta sisältää sopimuksellisia ja sopimuksen ulkopuolisia virheitä. Hän vetoaa tilintarkastustuomioistuimen henkilökunnan hyvän hallintotavan säännöstön rikkomiseen, henkilöstösääntöjen 25 artiklan rikkomiseen ja julkisoikeudellisia palvelussuhteita koskevien sääntöjen mukaisten yleisten periaatteiden loukkaamiseen, jotka liittyvät hyvään hallintotapaan, perusteltuun luottamukseen ja saavutettujen oikeuksien säilyttämiseen.